wannaphong/clean_thaiwikipedia huggingface dataset:
# พระนางอะตะปาเทวี
อะตะปาเทวี หรือ อตปาเทวี เป็นเจ้านายฝ่ายในพระองค์หนึ่งของอาณาจักรล้านนา ด้วยเป็นพระอัครมเหสีพระองค์หนึ่งของพญายอดเชียงราย พระองค์ทูลขอที่ดินจากพระราชสวามีสำหรับสร้างวัดร่ำเปิง (ตโปทาราม) ปัจจุบันตั้งอยู่ในเขตอำเภอเมืองเชียงใหม่ จังหวัดเชียงใหม่

 พระประวัติ 
พระประวัติตอนต้นของอะตะปาเทวีมีความเป็นมาอย่างไรนั้นไม่เป็นที่ปรากฏ ทราบแต่เพียงว่าเป็นพระอัครมเหสีพระองค์หนึ่งของพญายอดเชียงราย ส่วนพระนาม "อตปา" คือคำว่า "ตปะ" มีความหมายว่า "มหาเทวีผู้ทรงบำเพ็ญกัมมัฏฐาน" เชื่อว่าพระองค์น่าจะเป็นพระอัครมเหสีที่พระสวามีโปรดปรานมาก เพราะพบว่าพระนางสามารถทูลขอพระราชทานที่ดินที่เรียกว่า "ประเทศนี้" จากพญายอดเชียงรายมาสร้างวัดตโปทารามได้เฉลิมวุฒิ ต๊ะคำมี. ความสัมพันธ์ระหว่างชนชั้นปกครองของล้านนาและสุโขทัย : ข้อคิดใหม่และข้อสังเกตบางประการ. กรุงเทพฯ : สำนักพิมพ์จุฬาลงกรณ์มหาวิทยาลัย, 2559, หน้า 155  โดยชื่อวัดมีความสอดคล้องกับพระนาม มาจากคำว่า ตปะ+อาราม แปลว่า "อารามแห่งการบำเพ็ญเพียรอันแรงกล้า" นอกจากนี้ยังเชื่อว่าพระนางยังได้สร้างวัดอรรคมเหสี ซึ่งตั้งอยู่ในเวียงกุมกาม ด้วยพึงสังเกตว่าเนื้อหาในศิลาจารึกของวัดร่ำเปิงกับวัดอรรคมเหสี มีเนื้อหาและลีลาการเขียนดุจกัน จึงสันนิษฐานว่าวัดทั้งสองแห่งคงได้รับการอุปถัมภ์จากเจ้านายพระองค์เดียวกัน

นักวิชาการประวัติศาสตร์ล้านนากระแสหลักอย่างเช่น เกริก อัครชิโนเรศ เชื่อว่าเจ้านายพระองค์นี้น่าจะเป็นพระองค์เดียวกับพระนางสิริยศวดีเทวี (นางโป่งน้อย) โดยสันนิษฐานว่าอาจเป็นพระนามหนึ่งของพระนางโป่งน้อยในการกัมมัฏฐาน เพราะนางโป่งน้อยเป็นมหาเทวีผู้มีพระนามอยู่มากนัก แต่บางส่วนก็ว่าทั้งสองเป็นคนละองค์กัน ในกรณีนี้สมฤทธิ์ ลือชัย สันนิษฐานว่าพระนางอะตะปาเทวีนี้เป็นชาวฮ่อ ส่วนเฉลิมวุฒิ ต๊ะคำมี ให้คำอธิบายไว้ว่า "...อนึ่งสิ่งที่แสดงให้เห็นว่าพระนางป่งน้อยหรือพระนางสิริยศวดีเป็นพระมเหสีคนละองค์กับพระนางอะตะปาเทวี และทั้งสองพระนางไม่น่าจะลงรอยกันนั้น สังเกตได้จากวัดที่ถูกสร้างขึ้นไม่ไกลจากวัดตะโปทาราม (ปัจจุบันคือวัดร่ำเปิง) มีชื่อว่าวัดป่งน้อย (ปัจจุบันเขียน โป่งน้อย) ซึ่งน่าจะเป็นวัดที่พระนางป่งน้อยหรือพระนางสิริยศวดีพระราชมารดาของพระเมืองแก้วสร้างขึ้นนั้นเอง" อย่างไรก็ตาม เพ็ญสุภา สุขคตะ อธิบายว่า อะตะปาเทวี เป็นพระอัครมเหสีที่พญายอดเชียงรายมีจิตปฏิพัทธ์มากกว่าสิริยศวดีเทวี

บางแห่งก็ว่าพระนางอะตะปาเทวีอาจเป็นพระมารดาของเพลาสลัง (ภาษาถิ่นพายัพออกเสียงว่า เปาสะหล้าง) ซึ่งใน พื้นเมืองเชียงใหม่ ระบุว่าเพลาสลังเป็นลูกฮ่ออรุณรัตน์ วิเชียรเขียว และเดวิด เค วัยอาจ (ปริวรรต). ตำนานพื้นเมืองเชียงใหม่. กรุงเทพฯ : ตรัสวิน, 2543, หน้า 107 หากเป็นเช่นนั้นจริงพระนางอะตะปาเทวีคงมีเชื้อสายมาจากจีนยูนนาน

 เชิงอรรถ 
 หมายเหตุ 

 มหาเทวี มีความหมายกว้าง ๆ อาจหมายถึง "พระราชเทวี หรือนางกษัตริย์ ส่วนใหญ่หมายถึงพระบรมราชชนนีของพระมหากษัตริย์"เหมันต สีหศักกพงศ์ สุนทร, นาวาตรี. "ปราสาทนกหัสดีลิงค์แห่งแผ่นดินล้านนา". งานพระเมรุ: ศิลปสถาปัตยกรรม ประวัติศาสตร์ และวัฒนธรรมเกี่ยวเนื่อง. กรุงเทพฯ : มติชน, 2560, หน้า 55
# สโมสรฟุตบอลเกิ่นเทอ
สโมสรฟุตบอล เกิ่นเทอ คอนสตรักชัน ลอตเตอรี  เป็นสโมสรฟุตบอลอาชีพในเกิ่นเทอ ประเทศเวียดนาม ปัจจุบันลงเล่นในวี.ลีก ดิวิชัน 2

 ผลงานแบ่งตามฤดูกาล 
 ฤดูกาล แข่ง ชนะ เสมอ แพ้ ได้ เสีย ต่าง คะแนน อันดับ หมายเหตุ วี.ลีก 1 ฤดูกาล 2017 26 5 7 14 32 50 -18 22 อันดับที่ 13 วี.ลีก 1 ฤดูกาล 2016 26 10 4 12 37 36 +1 34 อันดับที่ 11 วี.ลีก 1 ฤดูกาล 2015 26 6 7 13 32 52 -20 25 อันดับที่ 11 วี.ลีก 2 ฤดูกาล 2014 14 6 3 5 21 23 -2 21 อันดับที่ 3 เลื่อนชั้นสู่ วี.ลีก 1 ฤดูกาล 2015  วี.ลีก 2 ฤดูกาล 2013 14 6 3 5 31 22 +9 21 อันดับที่ 5  วี.ลีก 2 ฤดูกาล 2012 26 10 9 7 37 30 +7 39 อันดับที่ 5

 เกียรติประวัติ 
 วี.ลีก ดิวิชัน 2:
 อันดับที่ 3:  2009, 2014
เซเคินลีก:
 ชนะเลิศ:  2001
# สโมสรฟุตบอลไฮฟอง
สโมสรฟุตบอลไฮฟอง  เป็นสโมสรฟุตบอลอาชีพในไฮฟอง ประเทศเวียดนาม ปัจจุบันลงเล่นในวี.ลีก ดิวิชัน 1 และใช้สนามกีฬาหลักจัยเป็นสนามเหย้า

 เกียรติประวัติ 
วี.ลีก ดิวิชัน 1:
 รองชนะเลิศ:  1992, 2010, 2016
 อันดับที่สาม: 1982-83, 2008
เวียดนามคัพ:
 ชนะเลิศ:  1995, 2014
 รองชนะเลิศ: 2005
เวียดนามซูเปอร์คัพ:
 ชนะเลิศ:   2005
วี.ลีก 2:
 ชนะเลิศ:  2003
 รองชนะเลิศ: 2007

 แหล่งข้อมูลอื่น 
เว็บไซต์ทางการ 

ฮ
ฮ
หมวดหมู่:สโมสรกีฬาที่ก่อตั้งในปี พ.ศ. 2557
หมวดหมู่:ไฮฟอง
# สโมสรฟุตบอลดานัง
สโมสรฟุตบอล เอสเอชบี ดานัง  หรือ สโมสรฟุตบอลกว๋างนาม-ดานัง  เป็นสโมสรฟุตบอลอาชีพของเมืองดานัง ประเทศเวียดนาม ปัจจุบันลงเล่นในวี.ลีก ดิวิชัน 1 ซึ่งเป็นลีกสูงสุดของประเทศ ในช่วงก่อนฤดูกาล 2007–08 สโมสรได้ถูกซื้อโดยธนาคารร่วมหุ้นพาณิชย์ไซ่ง่อน-ฮานอย  สโมสรคว้าแชมป์ลีกสมัยแรกได้ในปี ค.ศ. 2009 และได้สิทธิ์แข่งขันเอเอฟซีแชมเปียนส์ลีก 2010 รอบคัดเลือก ในปีเดียวกันนี้ พวกเขายังคว้าแชมป์เวียดนามคัพ ส่วนทีมเยาวชน รุ่นอายุไม่เกิน 21 ปี ก็คว้าแชมป์ลีกเยาวชนได้เช่นกัน ดานังสามารถคว้าแชมป์ลีกได้อีก ใน 3 ปีถัดมา (ค.ศ. 2012)

 เกียรติประวัติ 
วี.ลีก ดิวิชัน 1:
 ชนะเลิศ(3): 1992, 2009, 2012
 รองชนะเลิศ: 1987–88, 1990, 1991, 2005, 2013
 อันดับที่สาม: 2011, 2016
เวียดนามซูเปอร์คัพ:
 ชนะเลิศ: 2012
 รองชนะเลิศ:  2009
เวียดนามคัพ:
 ชนะเลิศ: 1993, 2009
 รองชนะเลิศ: 2013
วี.ลีก 2:
 รองชนะเลิศ: 2000–01
บีทีวีคัพ:
 ชนะเลิศ: 2008
# แรงหนีศูนย์กลาง
ในกลศาสตร์แบบนิวตัน แรงหนีศูนย์กลาง  เป็นแรงเทียมชนิดหนึ่ง มีทิศชี้ออกจากแกนของการหมุน และเสมือนว่าเป็นแรงที่กระทำกับวัตถุที่กำลังหมุน อยู่ในกรอบอ้างอิงที่กำลังหมุน
ตัวอย่าง
หินผูกกับเชือก
หากนำหินผูกกับเชือก แล้วแกว่งเชือกนั้นเป็นวงกลมในแนวราบ แรงจริงที่กระทำกับหินในแนวราบคือแรงดึงของเชือก (ส่วนแรงโน้มถ่วงนั้นกระทำในแนวดิ่ง)

ในกรอบอ้างอิงเฉื่อยนั้น หากไม่มีแรงของเชือกกระทำกับหิน หินย่อมเดินทางต่อไปเป็นเส้นตรง ซึ่งเป็นไปตามกฎข้อแรกของกฎการเคลื่อนที่ของนิวตัน ดังนั้นหากจะอธิบายการเคลื่อนที่เป็นวงกลมของหิน จะต้องมีแรงสู่ศูนย์กลาง (centripetal force) จากเส้นเชือก มากระทำกับหินอยู่ตลอดเวลา เมื่อใดที่นำแรงนี้ออก (เช่น เส้นเชือกขาด) หินย่อมเดินทางต่อไปเป็นเส้นตรงตามแนวราบ (และถูกแรงโน้มถ่วงในแนวดิ่งกระทำ จนตกลงสู่พื้น ทำให้การเคลื่อนที่ตามแนวราบสิ้นสุดลง) ดังนั้นการมองระบบด้วยกรอบอ้างอิงเฉื่อยเช่นนี้ จะทำให้สามารถอธิบายการเคลื่อนที่ของหินได้ด้วยแรงจริงตามกฎการเคลื่อนที่ของนิวตัน โดยไม่ต้องอาศัยแรงเทียมอย่างแรงหนีศูนย์กลางมาอธิบายแต่อย่างใด

แต่หากมองในกรอบอ้างอิงที่กำลังหมุนและเคลื่อนที่ไปพร้อมกันกับหิน เช่น ผู้สังเกตจินตนาการว่าตนเป็นคนที่กำลังนั่งอยู่บนหิน จะถือเสมือนว่า หินนั้นอยู่นิ่งกับที่ และมีแรงดึงจากเชือกมาดึงหิน ดังนั้นผู้สังเกตที่อยู่ในกรอบอ้างอิงนี้จะพบว่า ถ้ามีแรงดึงจากเชือกเป็นแรงเดียวที่กระทำกับหิน หินจะต้องเคลื่อนที่เข้าสู่จุดศูนย์กลางตามแรงดึงของเชือก ดังนั้นจึงต้องสมมติแรงหนีศูนย์กลางขึ้นมาเป็นแรงเทียม กระทำในทิศตรงข้ามกับแรงจริง เพื่อให้กฎของนิวตันสามารถเป็นจริงขึ้นได้ ในกรอบอ้างอิงที่กำลังหมุนอยู่นี้
อ้างอิง
# ฟีกา
ฟีกา  คือ แนวคิดในวัฒนธรรมของประเทศสวีเดน เป็นการพักจากกิจกรรมเพื่อดื่มกาแฟ ชา หรือเครื่องดื่มอื่น ๆ เปล่า ๆ หรือกับของว่าง พร้อมกับเพื่อน ครอบครัว หรือคนรู้จัก 

ฟีกาอาจมีระยะเวลาเวลาตั้งแต่ 15 จนถึง 45 นาที โดยมักประกอบด้วยเครื่องดื่มและของหวานที่เรียกว่าขนมปังฟีกา เช่น ซินนามอนโรลหรือคุกกี้ ประเพณีการพักดื่มกาแฟกับขนมฝังอยู่ในวัฒนธรรมของสวีเดนI prefer the Swedish fika . โดยชาวสวีเดนเป็นหนึ่งในชนชาติที่ดื่มกาแฟมากที่สุดในโลก

ฟีกาอาจหมายถึงแซนด์วิชหรืออาหารอื่นที่ไม่ใช่ของหวาน และสามารถเกิดขึ้นได้ในร้านกาแฟหรือร้านขนม ที่ทำงาน หรือโบสถ์ ทั้งในร่มและข้างนอก

thumb|ฟีกาข้างนอกในช่วงก่อนหน้าร้อน
ในขณะเดียวกัน คำว่าฟีกาในภาษาสวีเดนอาจใช้แทนคำว่ากาแฟ เช่น ฟีกาหนึ่งแก้วอาจใช้แทนคำว่ากาแฟหนึ่งแก้ว
# เวียดนามคัพ
เวียดนามคัพ  หรือ Su Thien Thanh เนชันแนล คัพ เป็นการแข่งขันฟุตบอลถ้วยภายในประเทศเวียดนาม จัดขึ้นครั้งแรกในปี ค.ศ. 1992 โดยสโมสร Cảng Sài Gòn เป็นสโมสรแรกที่ได้รับรางวัลชนะเลิศ

 รายชื่อทีมชนะเลิศ 
 ฤดูกาล ชนะเลิศ ผลการแข่งขัน รองชนะเลิศ สนามแข่งขัน1992ท่าเรือไซ่ง่อน  1–1  5–4 pen.Câu lạc bộ Quân Đội  สนามกีฬาท้งเญิ้ต, นครโฮจิมินห์ 1993Quảng Nam - Đà Nẵng  2–1 Vietnam Railway  สนามกีฬาจีลัง, ดานัง 1994Sông Bé  1–0 ท่าเรือไซ่ง่อน  สนามกีฬาท้งเญิ้ต, นครโฮจิมินห์ 1995ไฮฟองโปลิศ  1–0 Công an Hà Nội  สนามกีฬาห่างเด๋ย, ฮานอย1996Hải Quan  0–0  6–5 pen. ท่าเรือไซ่ง่อน  สนามกีฬาท้งเญิ้ต, นครโฮจิมินห์ 1997Hải Quan  3–0 ท่าเรือไซ่ง่อน  สนามกีฬาจีลัง, ดานัง 1998Công an Thành Phố  2–0 Hải Quan  สนามกีฬาท้งเญิ้ต, นครโฮจิมินห์ 2000ท่าเรือไซ่ง่อน  2–1 Công an Thành Phố  สนามกีฬาท้งเญิ้ต, นครโฮจิมินห์ 2001Công an Thành Phố  2–1 Công an Hà Nội  2002P. Sông Lam Nghệ An  1–0 Thừa Thiên – Huế  2003Pisico Bình Định F.C.  2–1 Đông Á Bank  สนามกีฬาวิญ, เหงะอาน2004Pisico Bình Định F.C.  2–0 Câu lạc bộ Quân Đội  สนามกีฬาวิญ, เหงะอาน2005Đồng Tâm Long An  5–0 ไฮฟอง  สนามกีฬาล็องอาน, ล็องอาน2006Hoà Phát Hà Nội  2–1 Đồng Tâm Long An  2007DPM.Nam Định  1–0 Pisico Bình Định F.C.  2008Hà Nội ACB  1–0 Becamex Bình Dương 2009เอสเอชบี ดานัง  1–0 Thể Công  สนามกีฬาห่างเด๋ย, ฮานอย2010Sông Lam Nghệ An  1–0 Hoàng Anh Gia Lai  สนามกีฬาท้งเญิ้ต, นครโฮจิมินห์ 2011Navibank Sài Gòn  3–0 Sông Lam Nghệ An สนามกีฬาท้งเญิ้ต, นครโฮจิมินห์ 2012Sài Gòn Xuân Thành  4–1 ฮานอย ทีแอนด์ที สนามกีฬาท้งเญิ้ต, นครโฮจิมินห์ 2013Vissai Ninh Bình  1–1  6–5 pen. เอสเอชบี ดานัง  สนามกีฬาจีลัง, ดานัง2014ไฮฟอง  2–0 Becamex Bình Dương  Lạch Tray Stadium, ไฮฟอง2015Becamex Bình Dương  4–2 ฮานอย ทีแอนด์ที  Gò Đậu Stadium, ถูเสิ่วหมต2016Than Quảng Ninh  4–42–1 ฮานอย ทีแอนด์ที  Cẩm Phả Stadium, กว๋างนิญสนามกีฬาห่างเด๋ย, ฮานอย2017Sông Lam Nghệ An  2–15–1 Becamex Bình Dương  Gò Đậu Stadium, Thủ Dầu Mộtสนามกีฬาวิญ, เหงะอาน2018Becamex Bình Dương  3–1  FLC Thanh Hóa  Tam Kỳ Stadium, Tam Kỳ2019ฮานอย  2–1  Quảng Nam FC  Sân vận động Tam Kỳ, Tam Kỳ2020ฮานอย  2–1  Viettel FC  Hàng Đẫy Stadium, Hà Nội2022ฮานอย  2–0  Topenland Bình Định  Hàng Đẫy Stadium, Hà Nội2023ทัญฮว้า  0–0  5–3 pen.  วิเอตเตล   Thanh Hóa Stadium, ทัญฮว้า
# ชีปอน
ชีปอน (เซะปูน; 1295 – 1330) เป็นพระเจ้าเมาะตะมะรัชกาลที่ 5 ครองสิริราชสมบัติได้เพียง 7 วันใน ค.ศ. 1330 พระองค์มีชาติกำเนิดเป็นสามัญชน ได้ก้าวขึ้นสู่อำนาจโดยเริ่มจากการเป็นข้าหลวงและได้เป็นผู้บัญชาการทหารที่มีอำนาจและอิทธิพลในรัชสมัยพระเจ้ารามมะไตย (ซอเซะ) กษัตริย์รัชกาลที่ 4

กระทั่งได้ก่อการยึดอำนาจและลวงพระเจ้ารามมะไตยมาปลงพระชนม์ที่เรือนของตนเอง พร้อมกับตั้งตนเป็นกษัตริย์ แต่เป็นอยู่ได้เพียง 7 วันก็ถูกเจตสงครามยึดอำนาจและจับประหารชีวิตประชุมพงศาวดารเล่ม 2, หน้า 25 เมื่อเดือนเมษายน ค.ศ. 1330 โดยเหล่าทหารภายใต้การนำของพระนางจันทะมังคะละ (ซานดามี่นละ) พระราชธิดาของพระเจ้ารามประเดิด กษัตริย์รัชกาลที่ 2 และเป็นพระมเหสีของพระเจ้ารามมะไตย โดยมีพระยาอายกำกอง (ซอแอกาน) พระราชโอรสพระองค์ใหญ่ของพระเจ้าแสนเมือง (ซอโอ) กษัตริย์รัชกาลที่ 3 ขึ้นสืบราชบัลลังก์ต่อมา

 พระประวัติ 
ชีปอนเกิดในวันที่ 26 พฤษภาคม ค.ศ. 1295 จากบิดามารดาสามัญชน (Pan Hla 2005: 41) : วันพฤหัสบดี ขึ้น 12 ค่ำ เดือนนะโยน 657 ME = วันศุกร์ที่ 27 พฤษภาคม ค.ศ. 1295 เนื่องจากเขาเกิดในวันพฤหัสบดี เขาน่าจะเกิดในวันที่ 26 พฤษภาคม ค.ศ. 1295 ตอนวัยหนุ่ม ชีปอนเดินทางออกจากหมู่บ้าน Atawgana (အတောဂန) อันเป็นบ้านเกิด และเข้ามาทำงานเป็นคนรับใช้ในบ้านของผู้ว่าราชการสมิงมังละกับเจ้าหญิงนางอุ่นเรือนPan Hla 2005: 39 เขาเป็นผู้ดูแลส่วนหนึ่งที่ดูแลเจ้าชายสอเซนตั้งแต่ทรงพระเยาว์

การงานของชีปอนรุ่งเรืองเมื่อสอเซนขึ้นครองราชย์ใน ค.ศ. 1323 กษัตริย์องค์ใหม่ผู้เผชิญกับการกบฏหลายครั้งตั้งแต่แรกเริ่ม ต้องพึ่งพากลุ่มคนเพียงไม่กี่คนที่ไว้วางใจได้ ในปีต่อ ๆ มา กษัตริย์ได้ปราบปรามการกบฏในภูมิภาคที่พูดภาษามอญในพม่าตอนล่าง แม้ว่าพระองค์ไม่สามารถยึดชายฝั่งตะนาวศรีคืนได้ ชีปอนพิสูจน์ตัวเอง กษัตริย์ทรงมอบหมายให้เขาเป็นผู้บัญชาการกองทหารพิเศษที่ประกอบด้วยนักรบชาวไทใหญ่จำนวน 500 นาย

ใน ค.ศ. 1330 ชีปอนกลายเป็บบุคคลที่มีอำนาจ โดยสร้างที่ประทับขนาดใหญ่ของตนเอง ซึ่งล้อมรอบด้วยสวนและมีคูน้ำล้อมรอบ และมีกองพันชาวไทใหญ่ป้องกันไว้Pan Hla 2005: 41 ชีปอนเริ่มจับจ้องไปที่บัลลังก์สำหรับตัวเอง โดยเฉพาะอย่างยิ่งหลังจากพระเจ้ารามมะไตยพ่ายแพ้ในสนามรบเมื่อไม่นานนี้ที่แปรทางเหนือ และทวายทางใต้ ในเดือนเมษายน/พฤษภาคม ค.ศ. 1330 พระองค์เชิญพระมหากษัตริย์มาที่ประทับของตนที่อยู่นอกเมืองหลวง เพื่อร่วมพิธีขึ้นบ้านใหม่ เมื่อพระราชาผู้ไม่ทันระวังตัวเข้าไปในที่ประทับ เหล่าบริวารของชีปอนก็ซุ่มโจมตีและปลงพระชนม์พระองค์

จากนั้นชีปอนประกาศตนเองเป็นกษัตริย์ภายใต้บรรดาศักดิ์ Deibban MinPhayre 1967: 66 ราชวงศ์เมาะตะมะตกใจในตอนแรกแต่ภายหลังโต้กลับ นางจันทะมังคะละ อัครมเหสี สามารถหนีจากการรัฐประการได้ และจัดการรัฐประหารย้อนกลับใน 7 วันต่อมา ในวันนั้น นางจันทะมังคะละและข้าราชบริพารที่นำโดยขุนพล Sit Thingyan ไปที่พระราชวัง แสร้งทำเป็นว่ายอมจำนนต่อกษัตริย์องค์ใหม่ ภายในพระราชวัง เหล่าบริวารของ Sit Thingyan สามารถเอาชนะกองทัพของชีปอนได้ ชีปอนถูกประหารชีวิตทันทีตอนพระชนมายุ 34 พรรษา

นางจันทะมังคะละจึงแต่งตั้งพระยาอายกำกอง พระราชนัดดา ขึ้นครองราชย์ และให้ตัวพระนางเป็นอัครมเหสีของพระราชนัดดาPan Hla 2005: 42

 หมายเหตุ
# แรงเทียม
แรงเทียม  เป็นปรากฏการณ์เสมือนว่ามีแรงอย่างหนึ่ง ที่กระทำกับมวลใด ๆ ที่เคลื่อนที่เมื่อมองจากกรอบอ้างอิงที่ไม่ใช่กรอบอ้างอิงเฉื่อย เช่น กรอบอ้างอิงที่กำลังหมุน เป็นต้น

แรง F นี้ไม่ได้เกิดขึ้นจากปฏิกิริยาระหว่างวัตถุ แต่เกิดจากความเร่ง a ของกรอบอ้างอิงนั้น ๆ ดังที่อธิบายโดย IroIn this connection, it may be noted that a change in coordinate system, for example, from Cartesian to polar, if implemented without any change in relative motion, does not cause the appearance of fictitious forces, despite the fact that the form of the laws of motion varies from one type of curvilinear coordinate system to another. ไว้ว่า

เมื่อยึดตามกฎข้อที่สองของกฎการเคลื่อนที่ของนิวตัน ในรูปของสมการ F = ma จะพบว่า แรงเทียมที่ปรากฏ จะมีขนาดที่เป็นสัดส่วนกับมวล m เสมอ

แรงเทียมที่ปรากฏเสมือนว่าได้กระทำกับวัตถุนั้นจะเกิดขึ้นเมื่อกรอบอ้างอิงที่สนใจ (กรอบที่ผู้สังเกตใช้อธิบายการเคลื่อนที่ของวัตถุ) เคลื่อนที่อย่างมีความเร่ง เมื่อเทียบกับกรอบอ้างอิงที่ไม่มีความเร่ง ทั้งนี้เนื่องจากกรอบอ้างอิงเป็นสิ่งสมมติ จึงอาจมีการเคลื่อนที่ในลักษณะใดก็ได้โดยไม่เกี่ยวกับการมีแรงกระทำหรือไม่มีแรงกระทำ ดังนั้นแรงเทียมที่เกิดจากการเคลื่อนที่ของกรอบ จึงอาจมีลักษณะใดก็ได้เช่นกัน

มีแรงเทียมอยู่ 4 ชนิดที่พบบ่อย จากการใช้กรอบอ้างอิงแบบมีความเร่งที่พบบ่อย เช่น แรงเทียมที่ปรากฏเมื่อมองกรอบอ้างอิงที่เคลื่อนที่โดยมีความเร่งเป็นบวกในแนวเส้นตรง (เช่น แรงเทียมที่กระชากคนบนรถให้ถอยหลัง เมื่อเทียบกับตัวรถ เมื่อรถออกตัว), แรงเทียมจากกรอบอ้างอิงหมุน (แรงหนีศูนย์กลาง และ แรงโคริโอลิส) และแรงออยเลอร์ที่เกิดจากอัตราการหมุนที่มีการเปลี่ยนแปลง

เมื่อมองการเคลื่อนที่ของวัตถุด้วยทฤษฎีสัมพัทธภาพทั่วไป จะพบว่าแรงโน้มถ่วงก็เป็นแรงเทียมเช่นกัน เนื่องจากเกิดจากการที่มวลทำให้กาลอวกาศบิดเบี้ยว วัตถุที่เคลื่อนที่เป็นเส้นตรงจึงดูเหมือนเคลื่อนที่เข้าหาวัตถุที่มีมวลมาก
# เพชรตาแมว (แก้ความกำกวม)
เพชรตาแมว สามารถหมายถึง
 เพชรตาแมว  อัญมณี หรือ พลอย คริโซเบริล (Chrysoberyl)
 เพชรตาแมว ละครโทรทัศน์แนวสยองขวัญ กำกับการแสดงโดย นิรัตติศัย กัลย์จาฤก 
 เพชรตาแมว บทประพันธ์ของ ประดิษฐ์ กัลย์จาฤก
 เพชรตาแมว ภาพยนตร์ท่ีออกฉายปี พ.ศ. 2515 กำกับการแสดงโดย ประดิษฐ์ กัลย์จาฤก
# นางจันทะมังคะละ
นางจันทะมังคะละราชาธิราช, หน้า 51 (ซานดามี่นละ; ? – ค.ศ. 1363/1364) (พงศาวดารมอญพม่าสะกดว่า นางจันทรมังคละ) เป็นพระอัครมเหสีของพระเจ้าเมาะตะมะ 3 พระองค์ พระเจ้ารามมะไตยพระสวามีพระองค์แรกถูกชีปอนลอบปลงพระชนม์ พระนางจึงยกราชสมบัติให้พระยาอายกำกอง (ซอแอกานก้อง) ซึ่งเป็นพระราชนัดดาของกษัตริย์แห่งอาณาจักรสุโขทัย ให้เป็นพระเจ้าแผ่นดินรัชกาลที่ 6 แห่งเมาะตะมะ แต่ภายหลังพระนางวางยาพิษปลงพระชนม์พระยาอายกำกอง แล้วเชิญพระยาอายลาว (บะญ่าแอลอ) พระเชษฐาต่างพระมารดาจากเมืองสะโตงมาเสวยราชสมบัติเป็นรัชกาลที่ 7ประชุมพงศาวดารเล่ม 2, หน้า 25 นับเป็นพระสวามีพระองค์ที่ 3 ของพระนาง ทำให้สุโขทัยยกทัพมารุกราน พระยาอายลาวทรงพ่ายแพ้ในสงครามครั้งนี้

 พระประวัติ 
พระนางจันทะมังคะละประสูติในคริสต์ศตวรรษที่ 14 เป็นพระราชธิดาของพระเจ้ารามประเดิด (คูนลอ) รัชกาลที่ 2 และเป็นพระราชนัดดาของพระเจ้าฟ้ารั่ว (มะกะโท) องค์ปฐมกษัตริย์แห่งเมาะตะมะ พระนางมีพระนามเดิมว่า นางอำปะราชาธิราช, หน้า 49 (นี่นอานโป) มีพระขนิษฐาร่วมพระมารดาเดียวกัน 1 พระองค์คือพระนางตะละชินซอบุต (ตะละชีนซอโบะ) พระมเหสีในพระยาอายลาวเช่นเดียวกับพระนางจันทะมังคะละและมีพระเชษฐาต่างพระมารดา 1 พระองค์คือพระยาอายลาว

ใน ค.ศ. 1311 พระนางสูญเสียพระราชบิดาเนื่องจากถูกปลงพระชนม์ระหว่างการยึดอำนาจโดยสมิงมังละ (မင်းဗလ มี่นบะละ) พระสวามีของนางอุ่นเรือน (นี่นอุไยง์) ผู้เป็นพระปิตุจฉา (อา) พระขนิษฐาของพระเจ้าฟ้ารั่วและพระเจ้ารามประเดิด ต่อมาสมิงมังละและนางอุ่นเรือนได้จัดการให้พระนางอภิเษกกับเจ้าชายสอเซนพระโอรสองค์ใหญ่ของสมิงมังละและนางอุ่นเรือนโดยมีพระโอรส–ธิดาทั้งสิ้น 3 พระองค์คือราชาธิราช, หน้า 50 เม้ยเน (Mwei Ne), พระมหาเทวี (มะฮาเดวี) และพระยาอู่ (บะญ่าอู้) กษัตริย์องค์ที่ 8 พระราชบิดาของพระเจ้าราชาธิราช (ยาซาดะริ) หรือ พญาน้อย กษัตริย์องค์ที่ 9
# ผีเสื้อหนอนถั่ว
ผีเสื้อหนอนถั่ว  เป็นผีเสื้อในวงศ์ผีเสื้อสีน้ำเงิน (Lycaenidae) กระจายพันธุ์ในทวีปยุโรป, แอฟริกา, เอเชียตะวันออกเฉียงใต้ถึงออสเตรเลีย Funet พบตามชายป่า ทุ่งหญ้าหรือทุ่งดอกไม้จนถึงบนภูเขาที่สูง 2,700 เมตรเหนือระดับน้ำทะเล

ผีเสื้อหนอนถั่วเป็นผีเสื้อขนาดเล็ก เพศผู้มีความยาวปีก 24–32 มิลลิเมตร เพศเมียมีความยาวปีก 24–34 มิลลิเมตร ด้านบนปีกของเพศผู้จะมีแต้มสีน้ำเงินม่วงขนาดใหญ่กว่าเพศเมีย ทั้งสองเพศมีหางเล็กยาวและจุดสีดำสองจุดที่ปลายปีกคู่หลังSimon Coombes Captain's European Butterfly Guide  ไข่ของผีเสื้อชนิดนี้มีลักษณะกลมสีขาว เส้นผ่านศูนย์กลางประมาณ 0.5 มิลลิเมตร หนอนผีเสื้อมีความยาว 14-15 มิลลิเมตร สีเขียวถึงสีน้ำตาลแดง ดักแด้มีขนาด 9-10 มิลลิเมตร สีเทาอ่อนถึงน้ำตาล อาหารของตัวอ่อนผีเสื้อหนอนถั่วได้แก่พืชหลายสกุลในวงศ์ถั่ว เช่น สกุล Medicago, Crotalaria, Polygala เป็นต้น
# ชีวิตมหัศจรรย์ วันเดอร์
ชีวิตมหัศจรรย์ วันเดอร์ เป็นภาพยนตร์อเมริกันแนวคอมเมดี-ดรามา ออกฉายปี 2017 กำกับการแสดงโดย สตีเฟน ชบอสกี และร่วมกันเขียนบทภาพยนตร์โดย สตีเฟน ชบอสกี, แจ็ค ธอร์น และ สตีเวน คอนราด ดัดแปลงจากนวนิยายปี 2012 เรื่อง ชีวิตมหัศจรรย์ของออกัสต์ (ชื่อภาษาอังกฤษ Wonder) เขียนโดย R.J. Palacio นำแสดงโดย จูเลีย โรเบิตส์ โอเวน วิลสัน เจคอบ เทรมบ์เลย์ 

ภาพยนตร์เรื่องนี้เป็นการเล่าเรื่องของเด็กชายที่ป่วยด้วยโรคทางพันธุกรรม ในกลุ่มอาการเทรเชอร์ คอลลินส์ ซึ่งเคยได้รับการผ่าตัดมาแล้วกว่า 27 ครั้ง และกำลังพยายามปรับตัวให้เข้ากับเพื่อนนักเรียนชั้นประถมศึกษาปีที่ 5 ออกฉายในสหรัฐอเมริกาเมื่อวันที่ 17 พฤศจิกายน ค.ศ. 2017 โดยค่ายไลออนส์เกต ฟิล์ม และหลังจากออกฉายได้รับคำวิจารณ์เชิงบวกมากมาย สามารถทำรายได้ทั่วโลกมากกว่า 305 ล้านดอลลาร์สหรัฐ จากทุนสร้างเพียง 20 ล้านดอลลาร์สหรัฐ อีกทั้งยังได้รับการเสนอชื่อให้เข้าชิงรางวัลออสการ์ สาขาแต่งหน้ายอดเยี่ยมในงานประกาศผลรางวัลออสการ์ ครั้งที่ 90

นักแสดง

 จูเลีย โรเบิตส์ รับบทเป็น อิซซาเบล พูลแมน, แม่ของเวีย และ อ๊อกกี
 โอเวน วิลสัน รับบทเป็น เนต พูลแมน, พ่อของเวีย และ อ๊อกกี
 ซอนย่า บรากา รับบทเป็น มิสซิสรัสโซ, แม่ของอิซซาเบล ยายของเวียและอ๊อกกี
 เจคอบ เทรมบ์เลย์ รับบทเป็น ออกัสต์ พูลแมน หรือ อ๊อกกี, เด็กผู้มีความผิดปกติด้วยโรคทางพันธุกรรม
 อิสเบลล่า วิโดวิช รับบทเป็น โอลิเวีย พูลแมน หรือ เวีย, พี่สาวของอ๊อกกี
 แมนดี พาตินกิน รับบทเป็น มิสเตอร์ทูชแมน
 ดาวีด ดิกส์ รับบทเป็น มิสเตอร์บราวน์, คุณครูสอนภาษาอังกฤษและครูประจำชั้นของอ๊อกกี
 โนอาห์ จูป รับบทเป็น แจ็ค วิลล์, เพื่อนสนิทของอ๊อกกี
 มิลลี่ เดวิส รับบทเป็น ซัมเมอร์, เพื่อนสนิทของอ๊อกกี
 แอลล์ แมคคินนอน รับบทเป็น ชาร์ลอตต์ โคดี, เพื่อนร่วมชั้นเรียนของอ๊อกกี
 แดเนี่ยลล์ โรส รัสเซลล์ รับบทเป็น มิแรนดา, เพื่อนสนิทของเวีย
 นัดจี เจเตอร์ รับบทเป็น จัสติน, แฟนของเวีย
 อาลี ลีเบิร์ต รับบทเป็น มิสซิสเพโตซา
 ไบรซ์ กซาร์ รับบทเป็น จูเลียน อัลแบนส์
 คริสตัล โลว์ รับบทเป็น ซารา อัลแบนส์, แม่ของจูเลียน อัลแบนส์
 เจมส์ ฮิวจ์ส รับบทเป็น เฮนรี
 ไท คอนซิลิโอ รับบทเป็น เอมัส
 ไคล์ แฮร์ริสัน เบรทคอปฟ์ รับบทเป็น ไมลส์
 Gidget รับบทเป็น เดซี่, สุนัขของครอบครัวพูลแมน
# กลุ่มอาการเทรเชอร์ คอลลินส์
กลุ่มอาการเทรเชอร์ คอลลินส์เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของใบหู ตา กระดูกโหนกแก้ม และคาง โดยอาจมีความรุนแรงแตกต่างกันได้มาก ตั้งแต่เล็กน้อยไปจนถึงรุนแรง ภาวะแทรกซ้อนที่อาจเกิดขึ้นได้เช่น ความผิดปกติในการหายใจ การมองเห็น เพดานปากโหว่ และการได้ยินผิดปกติ ผู้ป่วยส่วนใหญ่จะมีสติปัญญาเทียบเท่าคนปกติ

โรคนี้มักมีแบบแผนการถ่ายทอดเป็นแบบออโตโซมลักษณะเด่น กว่าครึ่งเกิดจากการกลายพันธุ์ใหม่ที่เกิดขึ้นในผู้ป่วยเอง ไม่ได้เกิดจากการได้รับถ่ายทอดมาจากพ่อหรือแม่ ยีนที่เกี่ยวข้อง เช่น TCOF1, POLR1C, POLR1D เป็นต้น การวินิจฉัยส่วนใหญ่เริ่มจากอาการ และการถ่ายภาพรังสี ส่วนการตรวจยืนยันอาจทำได้โดยใช้การตรวจทางพันธุกรรม

โรคนี้ยังไม่มีวิธีรักษาให้หาย การรักษาส่วนใหญ่ให้ความสำคัญกับการบรรเทาอาการด้วยการผ่าตัดแก้ไขรูปร่าง การใช้เครื่องช่วยฟัง การฝึกพูด และการใช้อุปกรณ์ช่วยเหลืออื่นๆ ผู้ป่วยมักมีอายุขัยเป็นปกติ โรคนี้พบได้ราว 1 ใน 50,000 คน ได้รับการตั้งชื่อนี้ตามแพทย์ชาวอังกฤษซึ่งเป็นทั้งศัลยแพทย์และจักษุแพทย์ ชื่อ Edward Treacher Collins ซึ่งได้บรรยายโรคนี้ไว้ครั้งแรกเมื่อปี 1900
อ้างอิง

แหล่งข้อมูลอื่น
# ไรอัน จอห์นสัน
ไรอัน เครก จอห์นสัน  (เกิดเมื่อ 17 ธันวาคม ค.ศ. 1973) เป็นผู้กำกับ นักเขียนบท นักแสดง และนักตัดต่อภาพยนตร์ ชาวอเมริกัน เคยได้รับรางวัล Special Jury Prize สาขา Originality of Vision ในเทศกาลภาพยนตร์ Sundance ปี 2005 จากภาพยนตร์เรื่อง บริค เขาเป็นผู้เขียนบทและกำกับภาพยนตร์เรื่อง สตาร์ วอร์ส: ปัจฉิมบทแห่งเจได (2017)

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 2005 บริค     2008 พี่น้องบลูม ร่วมกันตุ๋นจุ้นละมุน    2012 ทะลุเวลา อึดล่าอึด    2017  สตาร์ วอร์ส: ปัจฉิมบทแห่งเจได    2019  ฆาตกรรมหรรษา ใครฆ่าคุณปู่    2022 ฆาตกรรมหรรษา ใครฆ่าเพื่อน     2023 แฟร์เพลย์    อเมริกันฟิกชั่น    2025 เวคอัพเดดแมน    

โทรทัศน์
 ปี เรื่อง ผู้กำกับ เขียนบท ผู้อำนวยการสร้างฝ่ายบริหาร หมายเหตุ 2010 เทอร์เรียส์     2010–2013 ดับเครื่องชน คนดีแตก     2014 ฮิตเรคคอร์ดออนทีวี     2023–ปัจจุบัน โป๊กเกอร์เฟซ     2024 ดาวซานถี่ อุบัติการณ์สงครามล้างโลก    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ ไรอัน จอห์นสัน
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2005  บริค 12px 80%   72   7.1   $450,000  $3,947,579 2008  พี่น้องบลูม ร่วมกันตุ๋นจุ้นละมุน 12px 68%   55   6.7   $20,000,000  $5,530,764 2012  ทะลุเวลา อึดล่าอึด 12px 93%   84   7.4   $30,000,000  $176,506,819 2017  สตาร์ วอร์ส: ปัจฉิมบทแห่งเจได 12px 91%   84   6.9   $317,000,000  $1,332,539,889 2019  ฆาตกรรมหรรษา ใครฆ่าคุณปู่ 12px 97%   82   7.9   $40,000,000  $312,897,920 2022  ฆาตกรรมหรรษา ใครฆ่าเพื่อน 12px 92%   81   7.1   $40,000,000  $15,000,000 เฉลี่ย  รวม 12px 87%  76 7.2 $447.5 ล้าน $1,841,169,173
16px 

สีแดง  สีส้ม  สีเขียว 

$
# กองพลยานเกราะที่ 9 แห่งเอ็สเอ็ส "โฮเอินชเตาเฟิน"
กองพลยานเกราะที่ 9 แห่งเอ็สเอ็ส "โฮเอินชเตาเฟิน" Official designation in German language as to „Bundesarchiv-Militärarchiv“ in Freiburg im Breisgau, stores of the Wehrmacht and Waffen-SS.เป็นกองพลยานเกราะวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ได้เข้าร่วมในการสู้รบทั้งทางด้านตะวันออกและด้านตะวันตกReynolds P.3-312 กองพลได้ออกปฏิบัตการในเดือนธันวาคม ค.ศ. 1942 คนจำนวนมากในกองพลล้วนเป็นทหารเกณฑ์วัยหนุ่มชาวเยอรมัน, กับนายทหารเสนาธิการของนายทหารชั้นประทวน(noncommissioned officer-NCOs)และเจ้าหน้าที่นายทหารจากกองพลเอ็สเอ็ส-ไลบ์ชตันดาร์เทอ และหน่วยกองพลวัฟเฟิน-เอ็สเอ็สอื่นๆ  โฮเอินชเตาเฟินได้เข้าร่วมในการบรรเทาแก่กองกำลังเยอรมันในการล้อมคาเมเน็ทส-โพโดลสกี(Kamenets-Podolsky pocket),ยุทธการที่นอร์ม็องดี, การรุกป่าอาร์เดนและปฏิบัติการสปริงอะเวคะนิง กองพลนี้ได้ยอมจำนนต่อกองทัพสหรัฐเมื่อวันที่ 5 พฤษภาคม ค.ศ. 1945 ที่สเตรีย(Steyr)Windrow & Burn, p.15
# กองพลยานเกราะที่ 10 แห่งเอ็สเอ็ส "ฟรุนทซ์แบร์ค"
กองพลยานเกราะเอ็สเอ็สที่ 10 "ฟรุนทซ์แบร์ค" Official designation in German language as to „Bundesarchiv-Militärarchiv“ in Freiburg im Breisgau, stores of the Wehrmacht and Waffen-SS. เป็นกองพลยานเกราะวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง การต่อสู้รบครั้งแรกของกองพลในยูเครนในเดือนเมษายน ค.ศ. 1944 ภายหลังจากนั้น หน่วยกองพลได้ถูกย้ายไปยังด้านตะวันตก ที่ได้ต่อสู้กับสัมพันธมิตรตะวันตกในฝรั่งเศสและที่อาร์เนม กองพลนี้ได้ถูกเคลื่อนย้ายไปยังพอเมอเรเนีย จากนั้นก็ได้ต่อสู้ทางทิศตะวันออกเฉียงใต้ของเบอร์ลินในพื้นที่ Lausitz จนกระทั่งสงครามยุติลง
# น็อคทิส ลูซิส เคลัม
น็อคทิส ลูซิส เคลัม (ละติน: Noctis) หรือเรียกอย่างย่อว่า น็อค (Noct) เป็นตัวละครในชุดเกม ไฟนอลแฟนตาซี ของสแควร์เอนิกซ์ โดยเป็นตัวละครหลักในเกมไฟนอลแฟนตาซี XV ในช่วงที่ยังใช้ชื่อโปรเจกต์ว่า Final Fantasy Versus XIII นั้น น็อคทิสอยู่ภายใต้การดีไซน์โดยเท็ตสึยะ โนมูระ ซึ่งเขาได้วางให้น็อคทิสเป็นตัวเอกในแบบที่ไม่เคยมีในชุดเกมไฟนอลแฟนตาซีมาก่อน ต่อมาเมื่อเปลี่ยนชื่อโปรเจกต์เป็น Final Fantasy XV การดีไซน์น็อคทิสก็ตกไปอยู่กับยุซุเกะ นะโอะระ

น็อคทิสเป็นรัชทายาทของราชอาณาจักรลูซิส เป็นโอรสเพียงคนเดียวของเรจิส ลูซิส เคลัม กษัตริย์ลูซิสองค์ที่ 113 ซึ่งราชวงศ์ลูซิสนั้นมีหน้าที่ต้องปกป้องคริสตัลจากรุ่นสู่รุ่น เมื่อน็อคทิสอายุได้ 5 ขวบ เขาก็ถูกคริสตัลเลือกให้เป็น "ราชาที่แท้จริง" ผู้ที่จะสามารถใช้พลังคริลตัลในการลบล้างความมืดและนำแสงสว่างกลับคืนมาสู่ดวงดาว ซึ่งโลกและดวงดาวต่างกำลังเผชิญกับกลางคืนที่ไม่มีวันสิ้นสุดและภัยคุกคามจากสิ่งมีชีวิตที่เรียกว่าเดม่อน เมื่อน็อคทิสอายุได้ 8 ขวบก็ถูกโจมตีจากเดม่อนจนได้รับบาดเจ็บ และถูกส่งตัวไปรักษาอาการยังราชอาณาจักรเทเนไบร์ อันเป็นดินแดนศักสิทธิ์บนทวีปประจิมและได้พบกับท่านหญิงลูน่าเฟรยา อย่างไรก็ตาม เมื่อจักรวรรดินีฟไฮม์จู่โจมเทไนเบร์อย่างสายฟ้าแลบ เรจิสได้พาน็อคทิสหนีออกจากเทเนไบร์กลับไปยังลูซิส

เมื่อน็อคทิสอายุได้ 20 ปี ก็จำต้องหมั้นหมายกับลูน่าเฟรยา ธิดาเทพแห่งเทเนไบร์ซึ่งบัดนี้กลายเป็นส่วนหนึ่งของจักรวรรดิ อันเป็นเงื่อนไขในการบรรลุข้อตกลงหยุดยิง ak47ระหว่างนีฟไฮม์และลูซิส กษัตริย์เรจิสได้กำหนดสถานที่แต่งงานไว้ที่นครอัลทิสเซียแห่งประเทศอัคคอร์โด น็อคทิสต้องออกเดินทางกับผู้เป็นทั้งเพื่อนและคนคุ้มครองอีกสามคนได้แก่ กลาดิโอลัส, พรอมพ์โต และอีคนิส อย่างไรก็ตาม เมื่อทั้งสี่กำลังจะขึ้นเรือไปอัลทิสเซีย ก็ต้องทราบข่าวร้ายว่ากษัตริย์เรจิสได้สวรรคตไปในระหว่างที่จักรวรรดิฉวยโอกาสเข้าโจมตีกรุงอินซอมเนียในพิธีลงนาม ทั้งสี่ต้องออกเดินทางเพื่อรวบรวมพลังบรรพกษัตริย์ตลอดจนรวบรวมพลังจากหกเทพ รอวันโค่นล้มจักรวรรดิเพื่อทวงคืนประเทศของตนเอง